ՀՀ սպորտի և երիտասարդության հարցերի նախարարության 2016 թվականի չորրորդ եռամսյակի դրամաշնորհային ծրագրերի շրջանակներում «Աուդիո-վիզուալ լրագրողների ասոցիացիա» ՀԿ-ն իրականացրեց «Երիտասարդ մանկավարժներն ընդդեմ թրաֆիքինգի» ծրագիրը: Նոյեմբերի 3-ից 5-ը Գյումրիում անցկացված եռօրյա դասընթացը նպատակ ուներ բարձրացնել մանկավարժների՝ որպես երիտասարդ սերունդ կրթողների, իրազեկվածությունը մարդկանց թրաֆիքինգի դեմ պայքարի բնագավառում: Հանդիպման նպատակներից էր նաև զինել դասավանդողներին անհրաժեշտ գործիքերով՝ երեխաներին խնդրի ճիշտ մատուցման և մոտեցումների հարցերում: